**Larisa Yevgenyevna Lazutina** (*rus.* Лариса Евгеньевна Лазутина; 1 iyun 1965) — Rusiyalı xizəkçi və ictimai-siyasi xadim. Larisa Lazutina 1992, 1994 və 1998-ci illərdə keçirilən Qış Olimpiya Oyunlarının 5 qat qızıl, 1 qat gümüş və 1 qat bürünc medalçısıdır. Larisa Lazutina 1994-cü ildə "Xalqlar Dostluğu" ordeninə, 1998-ci ildə "Rusiya Federasiyasının Qəhrəmanı" fəxri adına, 2015-ci ildə isə "Şərəf" ordeninə layiq görülmüşdür.

Larisa Lazutina 2003-2007 və 2007-2011-ci illərdə Rusiya Parlamentinin deputatı olub.

Həyatı
------

Larisa Lazutina 1 iyun 1965-ci ildə Rusiyanın Kondopoqa vilayətində anadan olmuşdur. Larisa Lazutina 1972-ci ildə 1 nömrəli məktəbə daxil olub. O 5-ci sinifdən idman ilə məşğul olmaqa başladı. Daha sonra Larisa Lazutina məktəbi bitirdikdən sonra Xabarovsk Bədən Tərbiyəsi İnstitutuna daxil olub.

Karyerası
---------

Larisa Lazutina birinci uğurunu 1985-ci ildə qazandı. O İsveçrədə Yeniyetmələrin Dünya Çempionatında 3x5 km. estafet yarışlarında qızıl medal qazandı. 1986-cı ildə o SSRİ-nın idman ustası fəxri adına layiq görüldü.

1990-1998-ci illərdə Larisa Lazutina 5 dəfə Olimpiya Oyunlarının, 11 dəfə Dünya Çempionatının qızıl medalını qazanıb. Larisa Lazutina birinci Olimpiya medalını 1992-ci ildə Fransanın Albervil şəhərində keçirilən XVI-cı Qış Olimpiya Oyunlarında qazandı. O 4x5 km. estafet yarışlarında Yelena Valbe, Raisa Smetanina və Lyubov Yegorova ilə birgə 59.34.8 nəticə göstərdi və 1-ci yeri tutaraq qızıl medal qazandı.

2 ildən sonra Larisa Lazutina Norveçin Lillehammer şəhərində 2-ci dəfə Qış Olimpiya Oyunlarında iştirak etdi və yenədə 4x5 km. estafet yarışlarında qızıl medal qazandı. Bu səfər Larisa Lazutina Yelena Valbe, Nina Qavrilyuk və Lyubov Yegorova ilə birgə 57.12.5 nəticə göstərdi və Qış Olimpiya Oyunlarında özünün 2-ci qızıl medalını qazandı.

**1998 Yay Olimpiya Oyunları**

4 ildən sonra isə Larisa Lazutina Yaponiyanın Naqano şəhərində Olimpiya zirvəsini fəth etdi. O 5 medal 3 qızıl, 1 gümüş və 1 bürünc medal qazandı. XVIII Qış Olimpiya Oyunlarında Larisa Lazutina 5 km. yarışlarında 17.37.9 və 10 km. yarışlarında isə 28.29.9 nəticə göstərdi və qızıl medal qazandı. 15 km. yarışlarında Larisa Lazutina komanda yoldaşı Olqa Danilovadan 6 saniyə geri qaldı və 2-ci yeri tutaraq gümüş medal qazandı. 30 km. yarışlarındada Larisa Lazutina qızıl medal qazana bilmədi. O 1.23.15.7 nəticə ilə 3-cü yeri tutdu və bürünc medal qazandı. Larisa Lazutinanın 1998 Qış Olimpiya Oyunlarında sonuncu medalı 4x5 km. yarışlarında təsadüf edir. O Yelena Valbe, Olqa Danilova və Nina Qavrilyuk ilə birgə 55.13.5 nəticə göstərdi və arzusunda olan 5-ci Olimpiya qızılını qazandı.

2002-ci ildə Larisa Lazutina özünün sonuncu Olimpiya Oyunlarında iştirak etdi. Amerika Birləşmiş Ştatlarının Solt Leyk Siti şəhərində keçirilən XIX-cu Qış Olimpiya Oyunları Larisa Lazutina üçün elədə yadda qalan olmadı. O 2 medal qazansada dopinqdən istifadə etdiyi üçün medallarda məhrum olundu. O 5 km. və 15 km. yarışlarında gümüş medal qazansada dopinqə görə medallarda məhrum olundu və həmin yarışlardan sonra Larisa Lazutina idman karyerasını başa vurdu.

İdman karyerasını başa vurandan sonra Larisa Lazutina ictimai-siyasi fəaliyyətə başladı. O 2007 və 2011-ci illərdə "Vahid Rusiya" Partiyasından Rusiya Parlamentinə deputat seçildi.

Xarici keçidlər
---------------

* Larisa LAZUTİNA

İstinadlar
----------



1. ↑  "Указ Президента Российской Федерации от 22 апреля 1994 года № 808 «О награждении государственными наградами Российской Федерации спортсменов, тренеров, работников физической культуры и спорта Российской Федерации по итогам XVII зимних Олимпийских игр 1994 года»". 2014-09-04 tarixində orijinalından arxivləşdirilib. İstifadə tarixi: 2016-04-23.
2. ↑  Указ Президента Российской Федерации от 27 февраля 1998 года № 206 «О награждении государственными наградами Российской Федерации спортсменов, тренеров, работников физической культуры и спорта по итогам XVIII зимних Олимпийских игр 1998 года»[*ölü keçid*]
3. ↑  "Указ Президента Российской Федерации от 03.02.2015 № 48 «О награждении государственными наградами Российской Федерации»". 2015-02-04 tarixində arxivləşdirilib. İstifadə tarixi: 2016-04-23.